text: Üks neid oli taasiseseisvunud Eesti esimese põhiseadusliku valitsuse moodustanud Mart Laar. Thatcheri kurikuulsat põhimõttekindlust ja kangekaelsust, mis populaarsusreitingutest end eriti kõigutada ei lasknud, aga ka üldisemaid majanduspoliitilisi hoiakuid, kajastus ohtralt Laari esimese valitsuse otsustes. «On tõesti nii, et Thatcher on mind oma lemmikõpilaseks nimetanud. Olen selle üle uhke, kuigi ilmselt olen temalt nii head kui halba õppinud,» rääkis Laar Thatcheri 80 aasta juubeli puhul Postimehe usutluses.